ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«\_\_\_\_\_» 2017 թվականի N \_\_\_\_-Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶՊԵՏԱՐԱՆԻ ԿԱՐԻՔՆԵՐԻ ՀԱՄԱՐ 2017 ԹՎԱԿԱՆԻՆ ԱՆՀՐԱԺԵՇՏ ԾԱՌԱՅՈՒԹՅՈՒՆՆԵՐԻ ԵՎ ԱՇԽԱՏԱՆՔՆԵՐԻ ԳՆՄԱՆ ԳՈՐԾԸՆԹԱՑՆ ԻՐԱԿԱՆԱՑՆԵԼՈՒ ՄԱՍԻՆ

Հիմք ընդունելով Հայաստանի Հանրապետության կառավարության 2017 թվականի մայիսի 4-ի թիվ 526-Ն որոշման 1-ին կետով հաստատված գնումների գործընթացի կազմակերպման կարգի 3-րդ կետը՝ Հայաստանի Հանրապետության կառավարությունը որոշում է.

1. Թույլատրել Հայաստանի Հանրապետության Սյունիքի մարզպետարանին Հայաստանի Հանրապետության կառավարության 2016 թվականի դեկտեմբերի 29-ի թիվ 1313-Ն որոշմամբ հատկացված միջոցների հաշվին կազմակերպված ծառայությունների և աշխատանքների գնման ընթացակարգի նկատմամբ չկիրառել Հայաստանի Հանրապետության 2017 թվականի մայիսի 4-ի թիվ 526-Ն որոշմամբ հաստատված գնումների գործընթացի կազմակերպման կարգի 21-րդ կետի 1-ին պարբերությամբ սահմանված ժամկետային պահանջը:
2. Հաստատել սույն որոշման 1-ին կետով նախատեսված գնման ենթակա ծառայությունների և աշխատանքների ցանկը՝ համաձայն N 1 հավելվածի:

Հավելված 1

ՀՀ կառավարության 2017 թվականի

«\_\_\_\_\_\_\_\_\_\_\_\_\_\_» «\_\_\_\_»-ի N \_\_\_\_-Ա որոշման

Ց Ա Ն Կ

ՀՀ ՍՅՈՒՆԻՔԻ ՄԱՐԶՊԵՏԱՐԱՆԻ ԿԱՐԻՔՆԵՐԻ ՀԱՄԱՐ 2017 ԹՎԱԿԱՆԻՆ ԳՆՄԱՆ ԵՆԹԱԿԱ ԾԱՌԱՅՈՒԹՅՈՒՆՆԵՐԻ ԵՎ ԱՇԽԱՏԱՆՔՆԵՐԻ

|  |  |  |  |  |  |
| --- | --- | --- | --- | --- | --- |
| N | Կոդը | Գնման առարկայի անվանումը | Չափի միավորը | Քանակը | Ընդամենը գումար /դրամ/ |
| 1 | 45611100/1 | Կրթական օբյեկտների հիմնանորոգում | դրամ | 1 | 2761590 |
| 2 | 71351540/2 | Տեխնիկական հսկողության ծառայություն | դրամ | 1 | 60600 |
| 3 | 98111140/1 | Հեղինակային հսկողության ծառայություն | դրամ | 1 | 18200 |

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶՊԵՏԱՐԱՆԻ ԿԱՐԻՔՆԵՐԻ ՀԱՄԱՐ 2017 ԹՎԱԿԱՆԻՆ ԱՆՀՐԱԺԵՇՏ ԾԱՌԱՅՈՒԹՅՈՒՆՆԵՐԻ ԵՎ ԱՇԽԱՏԱՆՔՆԵՐԻ ԳՆՄԱՆ ԳՈՐԾԸՆԹԱՑՆ ԻՐԱԿԱՆԱՑՆԵԼՈՒ ՄԱՍԻՆ**

**1. Անհրաժեշտությունը**

ՀՀ կառավարության «Հայաստանի Հանրապետության Սյունիքի մարզպետարանի կարիքների համար 2017 թվականին անհրաժեշտ ծառայությունների և աշխատանքների գնման գործընթացն իրականացնելու մասին» որոշման նախագիծը մշակվել է ՀՀ ֆինանսների նախարարության 2017 թվականի հոկտեմբերի 3-ի թիվ 04/26-1/17775-17 գրության հիման վրա, որի նպատակն է ավարտին հասցնել օբյեկտի շինարարական աշխատանքների, ինչպես նաև տեխնիկական և հեղինակային հսկողության ծառայությունների ձեռքբերման նպատակով կնքված համապատասխան պայմանագրերի հաստատումը:

**2. Ընթացիկ իրավիճակը և խնդիրները**

ՀՀ Սյունիքի մարզպետարանի կողմից Հացավան համայնքի միջնակարգ դպրոցի դասասենյակների դռների ու պատուհանների փոփոխման և մասնակի վերանորոգման շինարարական աշխատանքների ձեռքբերման նպատակով գնման ընթացակարգ իրականացնելիս չի պահպանվել 2017 թվականի մայիսի 4-ի թիվ 526-Ն որոշմամբ հաստատված գնումների գործընթացի կազմակերպման կարգի 21-րդ կետով սահմանված ժամկետային պահանջը՝ նախագծանախահաշվային փաստաթղթերի ծավալաթերթում առկա անճշտությունների պատճառով:

**3.Կարգավորման նպատակը և բնույթը**

ՀՀ կառավարության որոշման նախագծի նպատակն է ավարտին հասցնել ՀՀ Սյունիքի մարզպետարանի կողմից հայտարարված վերոնշյալ գնման գործընթացները:

**4.Նախագծի մշակման գործընթացում ներգրավված ինստիտուտները և անձիք**

ՀՀ կառավարության որոշման նախագիծը մշակվել է ՀՀ տարածքային կառավարման և զարգացման նախարարության կողմից:

**5.Ակնկալվող արդյունքը**

Ավարտին հասցնել ՀՀ Սյունիքի մարզպետարանի կողմից հայտարարված գնման գործընթացները:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: